Descarca



VIII. Corpul

A. (Mircea şi Dana)

– Dana! Unde eşti?

– Sunt în baie!

– Ce faci?

– Mă spăl pe cap! Of, nu mai am prosop aici... Mircea!

– Da!

– Te rog, adu un prosop curat din dulap!



B.

Alina are şase ani. Ea are o păpuşă. Păpuşa este mare şi se numeşte Rodica. Ea are părul lung şi ochii albaştri. Închide şi deschide ochii. Alina piaptănă păpuşa cu peria. Apoi o îmbracă cu o rochiţă albă. O pune în picioare pe pat şi spune:

– Acum mergem la şcoală!



C. (Nicu şi Manuela)

– Manuela, îţi plac animalele?

– Da, Nicu. Am o pisică cu blana neagră şi deasă. O lăbuţă este albă, ca şi cum ar avea un pantofior. Uite, acum miaună. Îi este foame. Îi dau mâncare pentru pisici.

– Ce mustăţi lungi are! Eu am un papagal cu pene verzi. Zboară prin casă.



D. Exerciţiu recapitulativ

(două persoane)

– Mă scuzaţi, unde este o farmacie?

– Pe aceasta stradă este o staţie de tramvai. Mergeţi cu tramvaiul trei staţii, până la piaţă. Lângă piaţă este farmacia. Dar azi este duminică. Nu este nimeni la farmacie.

– Această farmacie este închisă duminica?

– Da. Doar în centru este o farmacie deschisă. Pentru asta, mergeţi cinci staţii cu tramvaiul, apoi mai întrebaţi.

– Mulţumesc, la revedere!

– La revedere!







